钦定古今图书集成/理学汇编/学行典/第250卷 > 李之让
## 钦定古今图书集成/理学汇编/学行典/第250卷 > 李之让

按《安庆府志》：“李之让，字太初，岁贡，授桃源县教谕。家
贫好学，操行清介。幼时父蕃圃早逝，母刘氏竭力教
训，勤纺绩以为之资，迨广文禄。养而母丧，让泣三年。
终丧之后，凡遇嘉辰忌日，无不泣踊。生平不衣帛食
甘，以母在时贫故也。其秉铎桃源，值岁旱，士多饥死，
有司犹严督逋赋，让号诉请免，不听，遂弃职归。暮年”
益耑。精道学，所著有《易解枝言》《沁心集》等书。其讲学
一宗“良知。”尝设王阳明像祀之，学者私谥为“太初先
生。”